Påsken 2013 = Trening og hytte. | RunForFunMan
← ENDORFINER OG ENDORFINOS HVA ER FORSKJELLEN?
Postet den mars 31, 2013 by RunForFunMan
Familien jobber med ved.
Etter av vi overtok hytten til svigermor på Radøy ble det slutt på campingvogn livet i Norheimsund. Campingvognen var mitt "paradis" og hvilested ved ferie og fritid. Der har jeg mange svært gode venner. Nå skal jeg sammen med min familie finne meg til rette på
Kristian sin hytte under bygging.
et "nytt" sted der vi er alene uten venner rundt oss slik det var på campingplassen. For å få en god start på hyttelivet så pakket jeg med meg nesten bare treningsklær og sykkelen. Hvorfor det? Jo fordi treningen får frem de positive tankene i hodet mitt slik at jeg får overskudd til alt som har med hyttelivet å gjøre. Ja jeg har i løpet av påsken vært en desperado med motorsagen, vedkløyver m.m. Vi har også begynt å bygge "lekehytte" til Kristian, noe som er veldig kjekt.
Inger Johanne og Morten klar for løpetur.
I løpet av den siste uken på hytten har jeg hatt en 3 løpeturer hvor av en intervall og en langtur. Den ene løpeturen var sammen med Morten og Inger Johanne ved hytten deres på Holsnøy. Løpeturen ble avsluttet med et forfriskende bad i Herdlafjorden med en temperatur på 4 grader. Ja forfriskende var det.
Bading i Herdlafjorden.
Jeg har også syklet 3 ganger. Den ene turen var løypen til Norhordaland Rundt sammen
Klar for sykkeltur. Kristian følger oss nøye som vanlig.
med Øyvind. Øyvind har hytte 15 min kjøring fra meg. Turen gikk i relativ høy fart de første 60 km med en snittfart på 28 km/t. Etter Seim fikk jeg litt problemer med murring i låret, men vi klokket inn etter 90 km på en tid av 3:22 timer. Var ikke fornøyd med at jeg fikk krampetendenser på turen. De 2 andre turene var fine rolige opplevelsesturer på 2 timer i det flotte landskapet her nord på Radøy/Austrheim.
Nydelige Norhordaland, her Rossnes fergekai.
Oppsummering av Påsken 2013: Jeg savner campingvognen og mine venner der, men ser at jeg kan trives her ute på Radøy. Og når min familie koser seg her så koser jeg meg også. Det fine kalde været har gjort at det har vært en fornøyelse å trene og jobbe på hytten.
Neste helg er det Bergen Ultra med 63.3 km på programmet. Ser nok mange av dere der oppe i Fana. http://www.maratonkarusellen.no/